Ons het díé medisyne. | mnrnel
Ons het díé medisyne.
Posted on November 12, 2018 by mnrnel
Ek weet nie of jy dit so beleef nie maar daar is soms hierdie “defining moments” in jou lewe wat jou sig net momenteel 100 voudig verbeter. Ek praat nie van die vergroting van jou pupille wat die vloei van fotone na jou retina vermeerder nie. Nee, ek praat van n eweskielike duidelikheid van jou lewensvisie.
Dis daardie tye wat alles wat jy reg doen of gedoen het, oombliklik uitstaan soos padpredikant op n Noord-kaap pad.
Ek dink dis daardie momente wat die hoopvolles van die hopeloses skei. Die vurk in die pad het net twee paaie en dis daardie gebeurtenisse of ontmoetings of gewaarwordings wat ons dwing om te kies watter pad ons wil aandurf.
Shakespeare het dit lankal oordink met:
“to be or not to be? That is the question. Whether it is nobler in the mind to suffer the slings and arrows of an outrageous fortune, or to take arms against a sea of troubles and by opposing end them.”
Ek dink die sea of troubles is beter omdat jy gekenter word deur vuur van ondervinding wat jou louter van oortollighede. Ek dink die evangelieskrywer het dit bedoel toe hy gepen het dat ons die sondes moet aflê. Jesus nooi ons dan self uit om ons laste na Hom te bring.
‘n “outrageous fortune” gaan ons niks ryker maak nie maar armer. Net wat jyself vermag het gaan waardevol wees. Skatte van die hemel.
Geskenke en erfporsies en omkooppakette kan gesteel en gevat en verminder word. Suksesvolle reis op jou eie lewenspad kan deur geen kwaad gedeprisieer word nie. Dis skatte wat bestand is teen mot en roes.
Ek weet dat God bedoel het dat ons van Genesis 1 al sy verteenwoordigers op aarde sal wees. Dit beteken om te doen wat Hy sou gedoen het. Net om dit duideliker te stel toe stuur Hy sy enigste seun om vir ons fisies te wys hoe kan dit lyk om iemand lief te hê wat dit nie naastenby verdien nie.
Stef Bos sing baie mooi wat die kuur is vir die wêreld se kwaad. Hy sing:
“Ek sien hoe lande hulself verskeur en ek voel die kanker van sinisme.
Ek sien die mense sonder drome en hul vlug na goedkoop aandag.
En in die ontevrede stede jaag die haat deur ou strate.
Dit dreig en kom al nader.
Maar ek, ek het die regte medisyne:
Ek is lief!!!!!”
Ja, ek is geliefd. Ek sien liefde en skep dit. Ek het die vryheid om liefde te kies. Ek is nie gevangene van reaksie nie want ek is “responsible”. ABLE TO RESPOND!!!!!
My keuse met vandag se vurk in die pad is liefde. Liefde wat alle verstand te bowe gaan en skyn in donker plekke waar lig lanklaas geval het. Dit is nie ‘n maklike taak nie maar Jesus se voorbeeld en die Heilige gees in ons en die tydlose liefde van die Vader maak dit makliker.
L’ amour ca fait chanter la vie!!!!!!
DIE LIEFDE LAAT DIE LEWE SING.
Kom sing saam want dis die regte medisyne.
One thought on “Ons het díé medisyne.”
Ons is gelukkig ook in ‘n beroep waar ‘n mens onvoorwaardelike liefde van soms die mees onverwagse oord ontvang. Soms is die liefde by die skool al liefde wat ons kinders ontvang. Liefde en ondersteuning van kollegas dra ‘n mens deur die jaar.